stanford-oval/wikipedia huggingface dataset:
Ranskan Grand Prix 2003
Kilpailu

| Sija | Nro | Kuljettaja | Talli | Kierrokset | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 4 |  Ralf Schumacher | Williams-BMW | 70 | 1.30.49,213 | 1 | 10 |
| 2 | 3 |  Juan Pablo Montoya | Williams-BMW | 70 | + 13,813 | 2 | 8 |
| 3 | 1 |  Michael Schumacher | Ferrari | 70 | + 19,568 | 3 | 6 |
| 4 | 6 |  Kimi Räikkönen | McLaren-Mercedes | 70 | + 38,047 | 4 | 5 |
| 5 | 5 |  David Coulthard | McLaren-Mercedes | 70 | + 40,289 | 5 | 4 |
| 6 | 14 |  Mark Webber | Jaguar-Cosworth | 70 | + 1.06,380 | 9 | 3 |
| 7 | 2 |  Rubens Barrichello | Ferrari | 69 | + 1 krs. | 8 | 2 |
| 8 | 20 |  Olivier Panis | Toyota | 69 | + 1 krs. | 10 | 1 |
| 9 | 16 |  Jacques Villeneuve | BAR-Honda | 69 | + 1 krs. | 12 |   |
| 10 | 15 |  Antônio Pizzonia | Jaguar-Cosworth | 69 | + 1 krs. | 11 |   |
| 11 | 21 |  Cristiano da Matta | Toyota | 69 | + 1 krs. | 13 |   |
| 12 | 10 |  Heinz-Harald Frentzen | Sauber-Petronas | 68 | + 2 krs. | 16 |   |
| 13 | 9 |  Nick Heidfeld | Sauber-Petronas | 68 | + 2 krs. | 15 |   |
| 14 | 18 |  Justin Wilson | Minardi-Cosworth | 67 | + 3 krs. | 20 |   |
| 15 | 12 |  Ralph Firman | Jordan-Ford | 67 | + 3 krs. | 18 |   |
| 16 | 19 |  Jos Verstappen | Minardi-Cosworth | 66 | + 4 krs. | 19 |   |
| Kesk. | 7 |  Jarno Trulli | Renault | 45 | Moottori | 6 |   |
| Kesk. | 8 |  Fernando Alonso | Renault | 43 | Moottori | 7 |   |
| Kesk. | 11 |  Giancarlo Fisichella | Jordan-Ford | 42 | Moottori | 17 |   |
| Kesk. | 17 |  Jenson Button | BAR-Honda | 23 | Polttoaine | 14 |   |
Kilpailu > Johtokierrokset

| Kuljettaja | Talli | Kierrokset |
| --- | --- | --- |
|  Ralf Schumacher | Williams-BMW | 1–70 |
Muuta

Renault'n 150. kilpailu
Williams ylitti 2300 MM-pisteen rajapyykin
BMW-moottorit saavuttivat 500 MM-pisteen rajapyykin
Ralf Schumacherin uran viimeinen voitto.
Rauno Setälä

| Rauno Setälä |
| --- | --- |
 Rauno Setälä (1970).
Henkilötiedot
Syntynyt: 20. heinäkuuta 1939 Loimaa
Kuollut: 25. maaliskuuta 1975 (35 vuotta) Helsinki
Kansalaisuus:  suomalainen
Ammatti:  kulttuurisihteeri (1964–71) päätoimittaja (1971–74)
Rauno Setälä (20. heinäkuuta 1939 Loimaa – 25. maaliskuuta 1975 Helsinki) oli suomalainen toimittaja ja kulttuurivaikuttaja. Hän oli SKDL:n kulttuurisihteeri vuosina 1964–1971 ja Hämeen Yhteistyö -lehden päätoimittaja 1971–1974.
Uusstalinistin uskontunnustus

Vuonna 1970 Setälä julkaisi kohutun kirjansa Uusstalinistin uskontunnustus, jossa hän muun muassa kuvasi aatteellista kehitystään ensin kulttuurivasemmistolaiseksi ja sitten kommunistiksi. Kirjassa ei käsitellä stalinismia ja se sai provosoivan nimensä kustantajan ehdotuksesta.
Stalinisti oli Setälän mukaan haukkumasana, jolla tarkoitettiin työväenliikkeen vallankumouksellisuutta korostanutta Suomen kommunistisen puolueen (SKP) oppositiota eli taistolaisia. Suomalaisesta kommunismista oli hänen mielestään tullut yleisen mielipiteen silmissä lähes ”yhteiskuntakelpoinen” ilmiö. Kun kommunisteja ei enää pelätty, porvaristo ja sosiaalidemokraatit pyrkivät siirtämään sanaan stalinismi kaiken sen kielteisen tunnelatauksen, joka aikaisemmin oli sisältynyt sanaan kommunismi. Tarkoituksena oli Setälän mukaan näin edesauttaa SKP:n hajaannusta.
Kirjassaan Setälä arvosteli sekä revisionistista yleis- ja uusvasemmistolaisuutta että dogmaattisia äärivasemmistolaisia liikkeitä. Hänen mielestään molemmat vain hajottivat ja heikensivät työväenliikettä. Setälän mukaan laajinkin porvarillinen demokratia on muodollista ja näennäistä ja suurpääoma on aina viime kädessä valmis turvautumaan väkivaltaan, jos se kokee taloudellisen valtansa riittävän uhatuksi. Siksi työväenluokan ja sitä tukevan sivistyneistön tuli Setälän mielestä sitoutua luokkataistelun logiikkaan ja varautua sosialistisen vallankumouksen edistämiseen kaikin, sekä parlamentaarisin että mahdollisimman väkivallattomin ulkoparlamentaarisin, keinoin.
Yksityselämä

Setälä oli naimisissa Tuula-Liina Puupon kanssa 1963–1965.
Aiheesta muualla

Ylen elävä arkisto: Vasemmiston vappupuheet. (Sivulla videolinkki Setälän vappupuheeseen Tampereella 1972.)
Repolampi (Mäntyharju)

| Repolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′58″N, 26°44′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Juolasveteen 
Järvinumero:  14.913.1.038
Mittaustietoja
Pinnankorkeus:  97,7 m  
Pituus:  400 m  
Leveys:  100 m  
Rantaviiva:  0,905 km  
Pinta-ala:  2,329 ha  
Saaria:  ei saaria 
 fiRepolampi 
Repolampi  on Etelä-Savossa Mäntyharjulla  Korpilahden lähellä sijaitseva lampi.
Maantietoa

Lampi on 400 metriä pitkä, 100 metriä leveä, ja sen pinta-ala on 2,3 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 97,7 metriä mpy.
Rapperswil-Jona

| Rapperswil-Jona |
| --- | --- |
 Linna hallitsee Rapperswilin kaupunkimaisemaa.
 vaakuna
 Rapperswil-Jona sijaitsee Zürichinjärven pohjoisrannalla.
 Rapperswil-Jona
 Koordinaatit: 47°13′40″N, 8°49′32″E 
Valtio:  Sveitsi
Kantoni:  Sankt Gallenin kantoni
Hallintoalue (Wahlkreis):  See-Gaster
Pinta-ala:  
 – Kokonaispinta-ala:  22,25 km²
Korkeus:  406-544 m
Väkiluku (joulukuu 2014):  26 722
 – Väestötiheys:  1 201 as./km²
 
 www.rapperswil-jona.ch 
Infobox OKVirheellinen NIMI-arvo: 
Rapperswil-Jona on kaupunki Sveitsissä, St. Gallenin kantonissa. Kaupungissa on vajaat 30 000 asukasta, ja se on asukasluvultaan kantonin toiseksi suurin kaupunki. Kaupunki muodostui vuonna 2007 Rapperswilin ja Jonan kuntien yhdistyessä.
Sijainti

Rapperswil-Jona sijaitsee Zürichinjärven pohjoisrannalla, kolmisenkymmentä kilometriä Zürichistä kaakkoon.
Liikenne

Moottoritie A3 ohittaa kaupungin eteläpuolitse ja Moottoritie A53 pohjoispuolitse. Rapperwilistä on rautatieyhteys neljään suuntaan.
Muuta

Kaupunki on jääkiekkojoukkue Rapperswil-Jona Lakersin kotipaikka.
Aiheesta muualla

Stadler, Alois: Rapperswil (SG) (Sveitsin historiallisen tietosanakirjan web-sivut) Historisches Lexikon der Schweiz (HLS).  16.12.2011. Bern:  Stiftung HLS. Viitattu 21.11.2015. (saksaksi), (ranskaksi), (italiaksi)
Stadler, Alois: Jona (Sveitsin historiallisen tietosanakirjan web-sivut) Historisches Lexikon der Schweiz (HLS).  30.1.2008. Bern:  Stiftung HLS. Viitattu 21.11.2015. (saksaksi), (ranskaksi), (italiaksi)
Kuvia tai muita tiedostoja aiheesta Rapperswil-Jona Wikimedia Commonsissa
Ralph Lindy

Lindy Ralph "Laffe" (s. 29. heinäkuuta 1935 Helsinki) on suomalainen moottoriurheilija ja eläkkeelle siirtynyt työnjohtaja. Ammatti antoi virikkeen Ralph Lindyn autourheiluharrastuksen viriämiselle v. 1963. Ajanut rallia, ST:tä ja jäärataa vuodesta 1963 sekä puistoajoja vv. 1966-70. Kuulunut ST-ajojen A-luokkaan vuodesta 1965 ja rallien yleiseen luokkaan vuodesta 1963.
Ralph Lindy Saab-ajokillaan
Parhaita kilpailusaavutuksia > Saavutukset rallikilpailuissa

II HMK Ralli v. 1963 1. sija alle 850 ksm 17. sija yleiskilpailu, Helsinki-ralli v. 1963 3.sija alle 850 ksm, 500-Ralli v. 1964 2.sija alle 850 ksm, IV Hakkapeliittaralli v. 1966 1. sija alle 850 ksm, Länsirannikonralli v. 1967, 1. sija alle 850 ksm, 100-Ralli v- 1967 2. sija alle 1300 ksm, 11. sija yleiskilpailu, Lahti-ralli v. 1967 2. sija alle 1000 ksm, 13. sija yleiskilpailu, III Mänttä-ralli v. 1967 1. sija alle 1000 ksm, 19. sija yleiskilpailu, II Sveitsin Talviralli v. 1967 1. sija alle 850 ksm, 10. sija yleiskilpailu, I Seinäjoki-ralli v. 1968 1. sija alle 850 ksm, 5. sija yleiskilpailu, IV Mänttä 200-Ajo v. 1968 2. sija alle 1000 ksm, 13. sija yleiskilpailu,  II Seinäjoki-ralli v. 1969 1.sija alle 1000 ksm, II Porvoo-ralli v. 1969 1. sija alle 1000 kms, 100-Ralli v. 1969 1. sija alle 1000 ksm, Mänttä 200-Ajo v. 1969 1. sija alle 1000 ksm, II Ahvenisto-ralli v. 1970 3. sija alle 1000 ksm, Smile-ralli v. 1970 2. sija alle 1000 ksm.
Parhaita kilpailusaavutuksia > Saavutukset ST-ajoissa

B-luokan 1. sija Porvoon ST-ajossa v. 1964, A-B-luokan 2. sija Marraskuun Lenkillä v. 1964, A-luokan 1. sija Tammisaaren Talviajossa v. 1965 ja A-luokan 2. sija Salon Kevätajossa v. 1965.
Kilpa-ajokit

Saab 96 vm.-63, Saab Sport vm. -64 ja Saab 96 vm. -66
Lindyn tiimi

Kakkosohjaajina ovat toimineet Robert Robi Gröndal, Antti Jaatinen, Jouko Kaitemo, Jukka Miettinen ja Pentti Koskinen. Karttaa on lukenut 
Martti Salovaara. Mekaanikontöistä ovat huolehtineet Robert Robi Gröndal ja Erkki Kuhlberg.
Jäsenyydet ja toiminta

Ralph Lindy on ollut AK:n jäsen vv. 1964-70, Nurmijärven Urheiluautoilijat ry:n jäsen vuodesta 1970 ja Never Heard Drivers ry:n jäsen vuodesta 1970. Hän toimi Oy Scan Auto AB:n Konalan Korjaamon työturvallisuuskomitean puheenjohtajana. Autourheilun ohella harrastuksiin kuuluu kalastus; saanut mm. ABU:n hopeamerkin.
Kilpauran päättäminen

Ralph Lindy kilpaili aina vuoteen 1980 asti jolloin hän päätti kilpauransa Hankiralliin v. 1980. Lindyn sijoitukset vuosina 1970-1980 eivät ole ylhäällä, mutta päivitämme niitä sitä mukaan kun saamme niistä tietoa.
Repolan Linnavuori

| Repolan linnavuori> Sijainti |
| --- | --- |
 Repolan linnavuori
Koordinaatit:  60.62656423°N, 22.07448254°E
Valtio:  Suomi
Paikkakunta:  Nousiainen
Historia
Tyyppi:  Linnavuori
Huippukausi:  rautakausi
Infobox OKVirheellinen NIMI-arvo: 
Piirustus Repolan linnavuorelta vuonna 1886 löytyneestä rautakaudelle tyypillisestä kaksiteräisestä lyhyellä ruodolla varustetusta nuolenkärjestä.
Repolan Linnavuori on varsinaissuomalaisen Nousiaisten kunnan Repolan kylässä sijaitseva linnavuori.
Linnavuori

Linnavuori sijaitsee noin 3,2 kilometriä Nousiaisten kirkosta länsiluoteeseen Repolan kylässä kallioisella mäellä, joka on peltomaiden ympäröimä. Mäki kohoaa vajaa 20 metriä ympäristöään korkeammalle ja mäen lakialue on kalliota ja osittain puutonta. Kallio laskee jyrkkänä pohjoiseen ja länteen, mutta etelärinne on loivempaa. Kallion luoteis- ja itäreunoilla on myös jyrkänteet. Etelän puolella sijaitseekin itä-länsisuuntainen, noin 30 metriä pitkä ja metrin korkea kivivalli, joka on puolustusvarustuksen jäänne. Vielä 1800-luvun lopulla vallin pituudeksi arvioitiin 58 metriä. Valli on rakennettu suurista kivistä, joita on paikoitellen kahdessakin kerroksessa. Vallin leveys on noin 1,5–2,0 metriä. Vallin keskellä on noin kaksi metriä leveä aukko, jota pidetään linnanporttina. Portin kautta kulkeekin polku vuoren huipulle. Pohjoispuolella kulkee oja, joka yhtyy lännessä ohi virtaavaan Fatijokeen. Linnavuori sijaitsee myös Pyhän Henrikin tien varrella.
Hoito ja opastukset

Museovirasto on hoitanut kohdetta puuston ja kasvillisuuden osalta, mutta se on keskeytetty ympäristön muutosten takia. Varsinais-Suomen Maakuntaliitto ja Museovirasto on pystyttänyt paikalle opastaulun, joka liittyy Raukkaan kulttuurimatkailureittiin.
Tutkimukset

Hjalmar Appelgren suoritti Linnanvuoren portin kohdalla pienen kaivauksen vuonna 1886. kaivauksissa löydettiin hiiltä, palamaton luunkappale sekä soikealehtinen rautainen nuolenkärki. Sen Appelgren ajoitti rautakauden lopulle. Kohde on tarkistettu vuosina 1958 (Torsten Edgren) ja 2003 (Esa Laukkanen). Linnavuoren talo sijaitysee muinaislinnan etelärinteellä ja Linnamäen talo Linnavuorentalon ja yhdystien 12420 välillä. Linnamäen talon talon alueelta tunnetaan rautakauden löytöjä.
Kirjallisuutta

Hjalmar Appelgren 1891: Suomen muinaislinnat, s. 50–52.
A.M. Tallgren 1931: Varsinais-Suomen esihistoria, s. 163–164.
Aulis Oja 1977: Nousiaisten historia I, s. 23–24.
Suomen muinaislinnat
| --- | --- |
Ahvenanmaa:  Borgbodan linnavuori • Borgdalsbergin linnavuori • Borgön linnavuori • Hammarlandin linnavuori • Jomalan linnavuori • Svelandsberget
Etelä-Karjala:  Kannuksen linnavuori • Kuivaketveleen linnavuori • Lassilan linnavuori • Pieni Linnamäki • Turasalon linnavuori • Sarajärven linnavuori • Suuri Pyhäkalan Linnavuori
Etelä-Savo:  Haukiveden linnasaari • Ihanteensalon linnavuori • Ikoinniemen linnavuori • Otavan linnavuori • Otralan linnavuori • Sairilan linnavuori • Sulkavan linnavuori • Vatilan linnavuori
Kanta-Häme:  Aulangonlinna • Hakoisten linnavuori • Hakovuori • Hangastenmäen linnavuori • Hyypiönvuori • Kestinpäänkallio • Kiianlinna • Kotkonlinna • Kyläkallio • Lammin Linnamäki • Laurinkallio • Lippilinnanmäki • Mantereenlinna • Palvaanlinna • Piilosaari • Tenholan linnavuori • Teponlinna • Unikkolinna
Keski-Suomi:  Linnasenvuori • Pukinvuori • Päijälän linnavuori
Kymenlaakso:  Kirkkovuori • Kuoppalan linnavuori • Salmenkylän Linnamäki
Pirkanmaa:  Apianlahden linnosaari • Arasalon linnavuori • Eskolanvuori • Hiukkasaari • Huntilan linnavuori • Kaakilan linnankallio • Kirvunlinna • Lammelan muinaislinna • Nuutajärven linnavuori • Pentin linnavuori • Pirunlinna • Rapolan muinaislinna • Rutajärven linnavuori • Siuron linnavuori • Valkkisten linnamäki • Veneslinna
Pohjois-Karjala:  Havukkakallio • Linnalampi
Päijät-Häme:  Hankaan linnavuori • Hämeenkosken linnakallio • Kapatuosian linnavuori • Kiiluanmäen linnoitus • Nuppilinna • Pyhäjärven linnanmäki • Salajärven Linnakallio • Villampi • Virmailan linnasaari
Satakunta:  Harolan linnaluoto • Kauttuan linnavuori • Kokemäen linna • Liinmaan linna • Räätikäsvuori
Uusimaa:  Bocklintin linnavuori • Bonäsholmenin linnavuori • Grabbacka • Haveråkersberget • Husholmenin linna • Iso Linnanmäki • Junkarsborg • Pöykärin linnavuori • Riddarkilin viikinkivallit • Sipoonlinna • Skällbergetin muinaislinna • Sutarkullan linnavuori • Uusipöylin linnavuori • Vartiokylän linnavuori
Varsinais-Suomi:  Borgholmin linnasaari • Bårnholm • Hakastaron linna • Hautvuori • Huttalan linnavuori • Häävälän linnamäki • Kajamonvuori • Kaskalan Linnanmäki • Kaupinlinna • Kirkkelinna • Knuuttilan linnasmäki • Koljolan linnavuori • Kulhon linnavuori • Kuuvanvuori • Kärmeorvonmäki • Lallisen linnavuori • Lankvuori • Lautkankareen linnamäki • Liedon Vanhalinna • Luonnonmaan linnavuori • Mynämäen linnavuori • Nakolinna • Nousiaisten linnamäki • Nousiaisten linnavuori • Pailinnan linnamäki • Prusin linnasmäki • Pussilan linnavuori • Pöylän linnanmäki • Pöytiön linnamäki • Rekottilan linnavuori • Repolan Linnavuori • Rikalan Linnamäki • Muurmäki • Seppälän linnavuoret • Tontereenmäki • Vaimaron linnavuoret • Veitakkalan linnavuori • Viikan linnavuori • Vinkkilän linnavuori • Yltjärven linnavuori
Rillit huurussa

| Rillit huurussa> The Big Bang Theory |
| --- | --- |
 Sarjan logo.
Tyyli:  tilannekomedia
Kestoaika:  18–22 min
Luoja(t):   Chuck Lorre  Bill Prady 
Pääosissa:   Johnny Galecki  Jim Parsons  Kaley Cuoco  Simon Helberg  Kunal Nayyar  Mayim Bialik  Melissa Rauch 
Alkuperämaa:   Yhdysvallat
Alkuperäiskieli:  englanti
Verkko:   CBS  Sub  Star Channel
Esitetty:  24. syyskuuta 2007 – 16. toukokuuta 2019
Tuotantokausia:  12
Jaksoja:  279 (Luettelo jaksoista)
Tunnuskappale:  "Big Bang Theory Theme" (Barenaked Ladies)
Tuotanto
Tuottaja(t):   David Goetsch  Steven Molaro  Eric Kaplan  Robert Cohen  David Litt  Faye Oshima Belyeu  Mike Collier 
Vastaava(t) tuottaja(t):   Chuck Lorre  Bill Prady  Lee Aronsohn 
Ohjaaja(t):   Mark Cendrowski  Peter Chakos 
Leikkaaja(t):  Peter Chakos
Tuotantoyhtiö(t):   Chuck Lorre Productions  Warner Bros. Television 
Palkinnot
Voitetut:   * Golden Globe, paras miespääosa musikaali- tai komediasarjassa (Jim Parsons, 2011)  * Primetime Emmy, paras miespääosa komediasarjassa (Jim Parsons, 2010, 2011, 2013, 2014) 
Ehdokkuudet:  Listaus  * Golden Globe, paras musikaali- tai komediasarja (2011)  * Primetime Emmy, paras komediasarja (2011)  * Primetime Emmy, paras miespääosa komediasarjassa (Jim Parsons, 2010; Johnny Galecki, 2011)  * Primetime Emmy, paras vieraileva naisnäyttelijä komediasarjassa (Christine Baranski, 2009, 2010)  * Primetime Emmy, paras kameratyö televisiosarjassa (2010)  * Primetime Emmy, paras leikkaus komediasarjassa (2011)  * Primetime Emmy, paras lavastus (2009, 2011])  * Primetime Emmy, paras maskeeraus (2010)  * Satellite Award, paras musikaali- tai komediasarja (2009)  * Satellite Award, paras miesnäyttelijä musikaali- tai komediasarjassa (Jim Parsons, 2009, 2010) 
Aiheesta muualla
Virallinen sivusto
IMDb 
Rillit huurussa (engl. The Big Bang Theory, lyhennettynä TBBT) on CBS:n tuottama yhdysvaltalainen tilannekomediasarja, joka kertoo kämppiksinä asuvista fyysikoista Sheldonista ja Leonardista sekä heidän ystäväpiiristään.
Sarjaa tuotettiin 12 tuotantokautta, ja siitä on myös tehty spin-off-sarja Young Sheldon, joka kertoo Sheldon Cooperin lapsuudesta.
Tuotanto

Sarjan loivat tuottajat Chuck Lorre ja Bill Prady. Sen ensimmäinen jakso nähtiin Yhdysvalloissa 24. syyskuuta 2007. Sarja päättyi 12. tuotantokauteen. Sen viimeinen jakso esitettiin Yhdysvalloissa 16. toukokuuta 2019.
Suomessa sarjaa on esittänyt televisiokanava Sub. Ensimmäinen kausi esitettiin syyskaudella 2008. Toinen kausi alkoi Suomessa lokakuussa 2009 ja päättyi seuraavan vuoden maaliskuussa. Kolmannen kauden esitykset alkoivat marraskuussa 2010, jolloin sarjaa alettiin esittää tuplajaksoin. Lisäksi sarjan uusintoja on esitetty MTV3– ja Star Channel–kanavilla.
Sarjan pääosissa ovat Johnny Galecki, Jim Parsons, Kaley Cuoco, Simon Helberg ja Kunal Nayyar. Jim Parsons on voittanut roolistaan tri Sheldon Cooperina Golden Globe -palkinnon ja neljästi Primetime Emmy -palkinnon. Sarja on ollut ehdolla useiden muidenkin palkintojen saajaksi.
Tarina

Rillit huurussa kertoo kahdesta fyysikkonörtistä Leonardista (Johnny Galecki) ja Sheldonista (Jim Parsons), jotka eivät ole kokeneita ihmissuhteissa. Heidän naapuriinsa muuttaa hyvännäköinen nainen nimeltään Penny (Kaley Cuoco). Erityisesti Leonard kiinnostuu Pennystä. Sarjassa ovat tärkeässä osassa myös Leonardin ja Sheldonin ystävät tähtitieteilijä Raj (Kunal Nayyar) ja diplomi-insinööri Howard (Simon Helberg).
Leonardin kollega Leslie Winkle (Sara Gilbert) kuului sarjan vakituisiin hahmoihin ensimmäisellä ja toisella kaudella. Kolmannella kaudella sarjaan tulivat tarjoilija-mikrobiologi Bernadette (Melissa Rauch) ja Sheldonista kiinnostuva neurotieteilijä Amy (Mayim Bialik). Sarjakuvakaupan pitäjä Stuart (Kevin Sussman) esiintyi sarjassa ensin sivuhenkilönä, kunnes hänestä tuli kuudennella kaudella yksi sarjan vakiohahmoista. Sarjassa käsitellään muun muassa tiedettä, science fictionia, erilaisia elämänkatsomuksia ja ihmissuhdekuvioita.
Näyttelijät ja hahmot > Päähenkilöt

| Näyttelijä | Rooli | Kaudet |
| --- | --- | --- |
| Johnny Galecki | Leonard Hofstadter | 1–12 |
| Jim Parsons | Sheldon Cooper | 1–12 |
| Kaley Cuoco | Penny | 1–12 |
| Simon Helberg | Howard Wolowitz | 1–12 |
| Kunal Nayyar | Rajesh Koothrappali | 1–12 |
| Kevin Sussman | Stuart Bloom | 2–12 |
| Mayim Bialik | Amy Farrah Fowler | 3–12 |
| Melissa Rauch | Bernadette Rostenkowski-Wolowitz | 3-12 |
Näyttelijät ja hahmot > Päähenkilöt > Sivuhenkilöitä

| Näyttelijä | Rooli | Kaudet |
| --- | --- | --- |
| Brian George | V.M. Koothrappali | 1–5, 8, 10–12 |
| Alice Amter | Mrs. Koothrappali | 1–5, 8 |
| Carol Ann Susi | Mrs. Wolowitz (ääni) | 1–8 |
| Laurie Metcalf | Mary Cooper | 1–11 |
| Mark Harelik | Eric Gablehauser | 1–2 |
| Sara Gilbert | Leslie Winkle | 1–3, 9 |
| Brian Patrick Wade | Kurt | 1, 3 |
| John Ross Bowie | Barry Kripke | 2–12 |
| Sara Rue | Stephanie Barnett | 2 |
| Christine Baranski | Beverly Hofstadter | 2, 3, 5, 7–12 |
| Ian Scott Rudolph | Captain Sweatpants | 3–5 |
| Brian Thomas Smith | Zack Johnson | 3–4, 7, 9–12 |
| Wil Wheaton | Wil Wheaton | 3–9, 11–12 |
| Aarti Mann | Priya Koothrappali | 4–5 |
Aiheesta muualla

Virallinen sivusto (englanniksi)
Rillit huurussa Internet Movie Databasessa (englanniksi)
Rillit huurussa MTV.fi-sivustolla (Arkistoitu – Internet Archive)
Rillit huurussa TV.com-sivustolla (Arkistoitu – Internet Archive) (englanniksi)
Big Blog Theory - Blogi sarjassa käsitellyistä tieteellisistä ilmiöistä (englanniksi)
The Big Bang Theory - Official DVD Site (englanniksi)
Ray Shero

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ray Shero
Ray Shero vuonna 2012.
Rejean "Ray" Shero (s. 28. heinäkuuta 1962) on kanadalainen uransa lopettanut jääkiekkoilija ja jääkiekkovaikuttaja. Los Angeles Kings varasi Sheron vuoden 1982 varaustilaisuudessa, mutta tämä ei koskaan pelannut NHL-ottelua. Vuodet 1993–1998 Shero toimi Ottawa Senatorsin apulaistoimitusjohtajana ja vuodet 1998–2006 samassa tehtävässä Nashville Predatorsissa. Toukokuussa 2006 Shero nimettiin Pittsburgh Penguinsin toimitusjohtajaksi eli general manageriksi. Kaudella 2007–2008 Penguins eteni Stanley Cup-finaaliin, mutta hävisi Detroit Red Wingsille. Vuotta myöhemmin samat joukkueet kohtasivat finaalisarjassa ja Sheron johtama Penguins voitti Stanley Cupin. Toukokuussa 2014 Shero sai potkut kun Penguins hävisi pudotuspelien toisen kierroksen ottelusarjan. Toukokuusta 2015 tammikuuhun 2020 Shero toimi New Jersey Devilsin general managerina. Kesäkuussa 2021 Minnesota Wild palkkasi Sheron toimitusjohtajansa Bill Guerinin neuvonantajaksi.
Ray Smith

Ray Smith (s. 30. lokakuuta 1935 Paducah, Kentucky) oli yhdysvaltalainen laulaja ja muusikko. Hän levytti Memphisissä 1950-luvun lopussa ja 1960-luvun alussa Sun Recordsille ja Judd Recordsille ja tämän lisäksi sekä omalla ja useilla muilla nimillä sellaisille Yhdysvaltain eteläisille levymerkeille kuin Infinity, Imperial, NRC ja Cinnamon. Smith aloitti kantrimuusikkona ja on toiminut sessiopianistina myös rock- ja pop-musiikin alueilla. Hän sai suurimman hittinsä Judd-levymerkillä, jolle hän levytti mm. kappaleet Blond Hair Blue Eyes sekä Top Twenty 
 -hitin Rockin' Little Angel (Judd 1016) vuonna 1960. Smith levytti sitten albumeita Judd- ja Crown-levymerkeille, mutta suosio ei ollut samaa luokkaa kuin aikaisemmin. Sun Recordsin artistina Ray Smith oli kaksi kertaa Judd-hittiensä molemmin puolin.
Rockwell PPS-4

| Rockwell PPS-4> Perustietoja |
| --- | --- |
Kehittäjä:  Rockwell International
Valmistaja:  Rockwell International
Julkaistu:  1972
Arkkitehtuuri ja luokitus
Osoiteavaruus:  12-bit
Rockwell PPS 4/1.
Rockwell PPS-4 on Rockwell Internationalin valmistama 4-bittinen mikroprosessori. Kokonainen järjestelmä vaati lisäksi ulkoisen kellosignaalin tuottavan piirin.
Suorittimen datasana oli 4-bittinen, mutta muistiavaruus tuki 4 kilotavua muistia.
Suorittimelle julkaistiin päivitetyt mallit PPS-4/2 (1975) ja PPS-4/1 (1976), joista "/2" oli kahdella mikropiirillä toteutettu ja "/1" yhdellä piirillä.
Road Crew

Road Crew on ainakin seuraavien yhtyeiden nimi:
Road Crew, yhdysvaltalainen yhtye, aktiivinen vuosina 1980–1984
Road Crew, suomalainen yhtye, aktiivinen vuosina 1992–1999.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Road Crew”, voi hakea sivunnimihaulla, laajalla sivunnimihaulla tai tekstihaulla.